# Glomerulonefritis

La glomerulonefritis (també coneguda com a nefritis glomerular), abreujada GN, és una malaltia renal (en general de tots dos ronyons), caracteritzada per la inflamació dels glomèruls, o els petits vasos sanguinis en els ronyons. Es pot presentar amb símptomes aïllats hematúria i/o proteïnúria (sang o proteïna en l'orina, respectivament), o com una síndrome nefròtica, un síndrome nefrítica, una insuficiència renal aguda o crònica. Les GNs primàries no són conseqüència d'una altra afecció de base i les seves manifestacions clíniques estan restringides al ronyó, mentre que les GNs secundàries apareixen en el context d'una malaltia sistémica. Es classifiquen en diferents patrons patològics, que poden agrupar-se en tipus no proliferatius o proliferatius. Diagnosticar el patró de GN és important perquè el resultat i el tractament és diferent pels diferents tipus. Les causes principals són les que són pròpies del ronyó, mentre que les causes secundàries estan associades amb certes infeccions (per patògens bacterians, virals o parasitaris), fàrmacs, malalties sistèmiques (lupus eritematós sistèmic, vasculitis), o diabetis mellitus.

## Tipus
### No proliferatiu

Es caracteritza per formes de glomerulonefritis en què no es canvia el nombre de cèl·lules. Aquestes formes solen derivar en la síndrome nefròtica. Les causes són:
* Malaltia de canvis mínims.
* Glomeruloesclerosi focal i segmentària.
* Glomerulonefritis membranosa.
* Malaltia de la membrana basal prima.
* Glomerulopatia per fibronectina.

### Proliferatiu

Es caracteritza per un nombre més gran de cèl·lules als glomèruls. Aquestes formes solen presentar-se amb una tríada de sang a l'orina, disminució de la producció d'orina i hipertensió, la síndrome nefrítica. Aquestes formes solen progressar fins a una insuficiència renal terminal al cap de setmanes a anys (segons el tipus).
* Nefropatia per IgA.
* Glomerulonefritis postinfecciosa.
* Glomerulonefritis membranoproliferativa.
* Glomerulonefritis ràpidament progressiva.

## Referències

* ↑ Hricik, DE; Chung-Park, M; Sedor, JR «Glomerulonephritis». N Engl J Med, 339, 13, 1998, pàg. 888-99. PMID: 9744974.
* ↑ Fernández Fresnedo, G «Glomerulonefritis primarias» (en castellà). Nefrologia al día, 05-10-2020, pàg. 17. Arxivat de l'original el 19 gener 2021. ISSN: 2659-2606 [Consulta: 2 març 2021].
* ↑ Wardle, EN «Cells and Mediators in Glomerulonephritis». Nephron, 49, 4, 1988, pàg. 265-276. DOI: 10.1159/000185074.
* ↑ Ruiz-Olivares, M; Cañadas-De la Fuente, GA; Gómez-Urquiza, JL; Fernández Castillo, R «Glomerulonefritis lúpica y otras glomerulonefritis autoinmunes» (en castellà). Rev de Nefrol Dialisis y Transpl, 34, 4, 2014, pàg. 230-240. ISSN: 2346-8548 [Consulta: 3 març 2021].
* ↑ Jennette, JC; Falk, RJ «Small-vessel vasculitis». N Engl J Med, 337, 21, 1997, pàg. 1512-23. DOI: 10.1056/NEJM199711203372106. PMID: 9366584.
* ↑ Krafts, K «A simple summary of glomerulonephritis» (en anglès). Pathology Student. University of Minnesota, 29-01-2013, pàg. 5 [Consulta: 2 març 2021].
* ↑ Praga Terente, M «Glomerulonefritis: Nefropatía Membranosa» (en castellà). Nefrologia al día, 16-11-2019, pàg. 16. ISSN: 2659-2606 [Consulta: 2 març 2021].
* ↑ Tryggvason, K; Patrakka, J «Thin Basement Membrane Nephropathy» (PDF) (en anglès). J Am Soc Nephrol, 17, 3, 2006, pàg. 813-822. DOI: 10.1681/ASN.2005070737. ISSN: 1533-3450. PMID: 16467446 [Consulta: 2 març 2021].
* ↑ Noris, M; Remuzzi, G. «Glomerulopatía por fibronectina» (en castellà). Federación Mexicana de Enfermedades Raras, 04-03-2015. [Consulta: 2 novembre 2021].
* ↑ Sotsius, F «Postinfectious glomerulonephritis» (en anglès). Nephrol Dial Transplant, 16, Supl 6, 2001, pàg. 68-70. DOI: 10.1093/ndt/16.suppl_6.68. ISSN: 1460-2385. PMID: 11568248 [Consulta: 10 febrer 2024].
* ↑ O'Brien, F «Glomerulonefritis membranoproliferativa (Glomerulonefritis mesangiocapilar, glomerulonefritis lobular)» (en castellà). Manual MSD (Versión profesional). Merck Sharp & Dohme Corp, 2020, pàg. 5 [Consulta: 2 març 2021].
* ↑ Naik, RH; Shawar, SH «Rapidly Progressive Glomerulonephritis» (en anglès). StatPearls Publishing LLC, NBK557430 (rev), 09-12-2020, pàg. 12. PMID: 32491362 [Consulta: 3 març 2021].

## Bibliografia

* Couser, William G.; Johnson, Richard J. The etiology of glomerulonephritis: roles of infection and autoimmunity (en anglès). Kidney Int, 2014 Nov; 86 (5), pp: 905-914. PMID: 24621918. DOI 10.1038/ki.2014.49 [Consulta: 2 febrer 2021].
* López-Gómez, Juan M.; Rivera, Francisco. Registro de glomerulonefritis de la Sociedad Española de Nefrología en 2019: pasado, presente y nuevos retos (en castellà). Nefrología, 2020 Jul-Ag; 40 (4), pp: 371-383. ISSN 1989-2284. DOI 10.1016/j.nefro.2020.04.012 [Consulta: 2 febrer 2021].

## Enllaços externs

* Glomerulonephritis Learning in 10, 2018 Nov (en anglès)
* Simposio Glomerulonefritis Sociedad Española de Nefrología, 2020 Des (en castellà/anglès)